اؤلکه‌لرین‌ده‌کی تعطیل دؤنملرین‌ده وانی ترجیح ائدن و ائتدیکلری آلیش وئریشله بؤلگه‌یه تجاری حرکت‌لی‌لیک گتیر‌ن ایران‌لی توریستلرین گؤزلنتیلرینی، خرجلمه‌لرینی، قوناقلاما شکیللری، شهرده قالما مدتلرینی معین ائتمک مقصدیله سورغو چالیشماسی ائدیله‌جک.
دوغو آنادولو قالخینما آژانسی ایله تورکیه استاتیستیک قورومو (تویک) وان بؤلگه مودورلوگو طرفیندن حیاتا گئچیریله‌جک پروژه چرچیوه‌سین‌ده گؤروله‌جک ایش نتیجه‌سین‌ده الده ائدیله‌جک معلوماتلارلا، توریزم ساحه‌سین‌ده‌کی یول خریطه‌سی بللی ائدیله‌جک.
ایران‌لی‌لارین وانا اقتصادی قاتقیلارینین سویه‌سی، هانسی مسئله‌لرده پروبلئم یاشادیقلاری و وانلی یئتکیلیلردن گؤزلنتیلرینین نه اولدوغونون آراشدیریلماسی مقصدیله باشلادیلان پروژه چرچیوه‌سین‌ده متخصصلر، آوریل، جولای، سپتامبر و دسامبر آیلارین‌دا سارای ائلچه‌سین‌دکی قاپی‌کؤی سرحد قاپی‌سین‌دا توریستلرله بیره‌بیر گؤروشه‌رک معین اولونان مسئله‌لرله باغلی آنکئت چالیشماسی حیاتا گئچیره‌جک.
